Държавен вестник, бр. 82, 2018 г., стр. 7

БРОЙ  82	
Д Ъ Р Ж А В Е Н  В Е С Т Н И К 	
СТР.  7  
Член 22
Компетентната институция на приемащата 
Страна прави всичко необходимо за:
	
1.	 гарантиране на необходимата защита 
на правата на работниците мигранти в 
съответствие със законодателството на 
приемащата държава относно условията 
на живот и труд;
	
2.	 разследване на жалбите и сигналите на 
работниците мигранти за нарушения 
на трудовите им права и даване на не-
обходимите указания за отстраняване 
на установените нередности.
Г л а в а  ш е с т а
РАЗПОРЕДБИ ОТНОСНО ЗАВРЪЩАНЕТО 
НА РАБОТНИЦИ МИГРАНТИ
Член 23
	
(1)	При подписване на индивидуалния 
трудов договор работниците мигранти 
подписват и декларация, с която се за-
дължават да се завърнат на територията 
на изпращащата държава при изтичане 
на срока на законното им пребиваване 
и да представят лично своя паспорт 
пред консулската служба на приемащата 
Страна в рамките на един месец след 
завръщането си.
	
(2)	Неизпълнението на задължението по 
ал. 1 се взема предвид при разглеждане 
на ново заявление за получаване на 
разрешение за пребиваване, подадено 
до националните компетентни органи 
на приемащата Страна.
Г л а в а  с е д м а
РАЗПОРЕДБИ ОТНОСНО ПРИЛАГАНЕТО 
НА СПОГОДБАТА
Член 24
	
(1)	Компетентните институции по чл. 1, 
ал. 2 координират и контролират из-
пълнението на тази Спогодба на тери-
торията на съответната държава.
	
(2)	Компетентните институции по чл. 1, 
ал. 2 си сътрудничат по електронен път, 
а когато е необходимо, чрез срещи, като:
	
а)	 обменят информация относно съ-
ществуващите разпоредби в областта 
на трудовите правоотношения, както 
и за влизането, пребиваването и 
наемането на работа на чужденци;
	
б)	решават конкретни проблеми, свър-
зани с прилагането на Спогодбата, и 
предлагат решения за преодоляване 
на възникналите проблеми;
	
в)	 обсъждат всякакви други въпроси, 
произтичащи от прилагането на тази 
Спогодба.
Член 25
	
(1)	 Тази Спогодба се сключва за първона-
чален срок от пет години, като дейст-
вието є се продължава автоматично за 
последващи периоди от по три години.
	
(2)	Тази Спогодба влиза в сила от датата 
на получаване по дипломатически път 
на последната вербална нота за изпъл-
нението на националните процедури, 
необходими за нейното влизане в сила.
	
(3)	По инициатива на всяка от Страните и 
при наличие на взаимно съгласие могат 
да се правят изменения и допълнения 
на тази Спогодба, които се оформят в 
отделни протоколи. Протоколите се 
считат за неразделна част от Спогод-
бата и влизат в сила при условията за 
нейното влизане в сила. 
Член 26
	
(1)	 Всяка от Страните може да спре изця-
ло или частично прилагането на тази 
Спогодба за определен период, когато 
се засяга националната сигурност, 
общественият ред или общественото 
здраве. Спирането на прилагането на 
тази Спогодба влиза в сила от момента 
на уведомяване на другата Страна по 
дипломатически път.
	
(2)	Тази Спогодба може да бъде денонси-
рана от всяка от Страните с писмено 
уведомление по дипломатически път. В 
този случай Спогодбата прекратява 
действието си след изтичането на 90 
дни от получаването от другата Страна 
на уведомлението за денонсиране.
	
(3)	В случай на прекратяване действието 
на Спогодбата правата, придобити 
от работниците по време на нейното 
действие, се запазват.
Член 27
Споровете, които могат да възникнат между 
Страните във връзка с прилагането на тази 
Спогодба, се решават след консултации и 
преговори между Упълномощените органи.
Подписана в София на 18 юни 2018 г. в 
два оригинални екземпляра, всеки от които 
на български, румънски и английски език.  
В случай на различия в тълкуването мерода-
вен ще бъде английският текст. 
За правителството на	
За правителството на
Република България:	
Република Молдова:
Бисер Петков,	
Светлана Чеботари,
министър на	
министър на
труда и социалната	
здравеопазването,
политика	
труда и социалната 
	
защита
8660